**VÉSZES GÓLSZEGÉNYSÉG!**

Csapatunk a REAC Futball csapata a Budapest I osztály második fordulójában hazai pályán a RAFC együttesével mérkőzött meg. Az első forduló nem sikerült jól, mivel idegenben csak döntetlent értünk el, ezért úgy gondoltuk, hogy a második fordulóban hazai pályán mindenféleképp nyerni kell. A mérkőzésre nagyon készültünk, bár helyzetünket nehezítette az előző fordulóban kiállított két játékosunk hiánya, illetve sérültjeink sem gyógyultak még meg. Ennek ellenére magabiztos győzelmet vártunk csapatunktól. Várakozásunk azonban nem valósult meg. Az 5. percben azonban rögtön a mérkőzés elején jeleztük, hogy mi ezt a mérkőzést mindenféleképp meg szeretnénk nyerni, hisz Kiss Tamás csapatkapitányunk 17 méterről a felső lécet találta el. Továbbra is támadásban maradtunk az ellenfelünk gyakorlatilag át sem lépte térfelünket. Egymás után alakítottuk ki a kisebb-nagyobb lehetőségeket, de a gól csak nem akart megszületni. Somogyi Bálint lövését védte a kapus, majd Balázs Bálint kapufát rúgott és még sorolhatnám. Nyugodtan leírhatom, hogy gyakorlatilag egykapuztunk, az ellenfél erejét felőrölte a folyamatos védekezés. Sajnos azonban a jobbnál-jobb lehetőségeket is elrontottuk, illetve az ellenfél kapusa védett, igaz igazán nem volt nehéz dolga, mert szinte minden lövésünkkel őt találtuk el. Bosszankodtunk a sok kimaradt helyzet után. A szünetre 0:0 állásnál vonultunk be az öltözőbe. Azon tanakodtunk a játék szünetében, hogy igaz, hogy jobb teljesítményt nyújtunk, mint az előző fordulóban, de az a gól, ami megnyugtatott volna minket csak nem akart megszületni. Egyébként is úgy gondoltuk, hogy nem lehet csak 90 percig védekezni egy csapatnak, ennyi helyzet után előbb-utóbb be fogunk találni. A második félidőt is agilisan kezdtük, nem változott a játék képe. Az 52. percben ellenfelünk eljutott első és utolsó helyzetéig. Az ellenfél játékosa 16 méterről laposan lőtt, amely lövést kapusunk bravúrosan védte. Nyugodtan leírhatom, hogy ellenfelünk ezután már csak a védekezésre koncentrált, gyakorlatilag 30 méterre védekezett az összes embere a kapujuktól. Ezen a napon azonban nekünk semmi sem sikerült. Rengeteg helyzet gól nélkül, nem hittünk a szemünknek. Amikor már a kapus verve volt, akkor a kapufa segítette őt ki két alkalommal is. Kiss Tomi passzát Nagy Geri a kaputól 8 méterre átvette majd a felső kapufát találta el. Ha nem lettünk volna olyan mérgesek a sok kihagyott helyzet után talán még nevethettünk volna hisz ritkán látható, hogy ennyi helyzet után sincs gól. A hosszabbításban is azonban kihagytuk az utolsó lehetőséget is. Kiss Tamás újból a felső lécet találta el. A találkozó végeredménye így 0:0 lett. A labdarúgást gólokra játszák, nem pontozásos sportág, ha az lett volna a Rafc együttesét már rég leléptették volna. Hacsak az ordító helyzeteket nézzük, amiből kb. 8 – 9 volt az ellenfélnek pedig mindössze egy. Azt azonban el kell ismernünk, hogy csapatunk sokkal többet tett a győzelem eléréséhez, mint a múlt héten és bizony a szerencse sem állt ezúttal mellénk. Azonban azt is látnunk kell, hogy az utolsó 5 tétmérkőzésünkön mindössze egy gólra voltunk képesek. Az okokat most már villámgyorsan ki kell elemezni, valamit lépni kell mert már a bajnoki címért folyó csatában 4 pontos hátrányban vagyunk. Gyors következtetések levonására és megfelelő lépések megtételére van szükség mind a játékosok mind a vezetők részéröl egyaránt.

Jövő héten szombaton idegenben a Vízművek csapatával fogunk játszani 16h-tól. Az előzmények ismeretében rendkívül nehéz mérkőzés fog ránk várni. Ennek ellenére bizakodóak vagyunk, pedig most nagy a csalódottságunk. Csapatunk játékosállománya képes a győzelmet megszerezni és talán végre elindulhatunk a tabellán felfelé.

Várjuk Kedves Szurkolóinkat az idegenbeli mérkőzésünkre is!

Hajrá REAC!

Kiss István György